
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 274 
                                                              din 6 decembrie 2023
privind aprobarea implementării etapei a II-a a proiectului „Sala Mihai Eminescu” Sighișoara 
(restaurare, consolidare, punere în valoare) - componenta A și „Reabilitarea străzii Nicolae Bălcescu din Municipiul Sighișoara” - componenta B, Cod SMIS 126648, în cadrul Programului Regiunea Centru 2021 – 2027 și a cheltuielilor legate de proiect, în scopul finalizării integrale


Consiliul Local al Municipiului Sighişoara, întrunit în ședință extraordinară,

Luând act de proiectul de hotărâre, înregistrat cu nr. 39.605/05.12.2023 şi la Consiliul Local Sighișoara cu nr. 39.669/06.12.2023, de referatul de aprobare, înregistrat cu nr. 39.606/05.12.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, cu modificările și completările ulterioare, precum şi prevederile Hotărârii de Guvern nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare; 


Având în vedere Hotărârea Consiliului Local Sighișoara nr. 215/18.12.2014 privind însușirea și aprobarea Proiectului Tehnic şi a indicatorilor tehnico - economici pentru obiectivul de investiţii: „Reabilitarea străzii Nicolae Bălcescu din Municipiul Sighişoara”;
Având în vedere Hotărârea Consiliului Local Sighisoara nr. 38/14.03.2017 pentru însușirea și aprobarea documentației privind ”Actualizarea Documentației de Avizare a Lucrărilor de Intervenție (DALI) pentru Sala Mihai Eminescu” (restaurare, consolidare, punere în valoare);
Având în vedere Hotărârea Consiliului Local Sighisoara nr. 185/21.09.2018 privind însușirea și aprobarea indicatorilor tehnico - economici actualizați pentru obiectivul de investiții: „Sala Mihai Eminescu” Sighișoara (restaurare, consolidare, punere în valoare) - faza D.A.L.I., precum și a indicatorilor tehnico - economici actualizați pentru obiectivul de investiții: „Reabilitarea străzii Nicolae Bălcescu din Municipiul Sighişoara” - faza proiect tehnic;
Având în vedere Hotărârea Consiliului Local Sighisoara nr. 126/08.07.2020 privind însușirea unor documentații topo - cadastrale și intabularea dreptului de proprietate publică a Municipiului Sighișoara asupra unui imobil - teren și asupra unui imobil - construcție, prin care la art. 4, se aprobă înscrierea provizorie a diferenței de 1.822 mp. teren până la întinderea total măsurată a str. Nicolae Bălcescu de 3.437 mp. în favoarea Municipiului Sighișoara - domeniul public, în baza inventarului bunurilor care aparțin domeniului public al municipiului Sighișoara, anexa nr. 4 la H.G. nr. 964/2002, poz. 55;
Având în vedere Hotărârea Consiliului Local Sighișoara nr. 166/03.09.2020 privind însușirea și aprobarea indicatorilor tehnico - economici actualizați pentru obiectivul de investiții: „Sala Mihai Eminescu” Sighișoara (restaurare, consolidare, punere în valoare) - faza D.A.L.I., precum și a indicatorilor tehnico - economici actualizați pentru obiectivul de investiții: „Reabilitarea străzii Nicolae Bălcescu din Municipiul Sighişoara” - faza proiect tehnic;
Având în vedere Hotărârea Consiliului Local Sighișoara nr. 5/20.01.2021 privind însușirea și aprobarea indicatorilor tehnico - economici actualizați pentru obiectivul de investiții: „Sala Mihai Eminescu” Sighișoara (restaurare, consolidare, punere în valoare) - faza D.A.L.I., precum și a indicatorilor tehnico - economici actualizați pentru obiectivul de investiții: „Reabilitarea străzii Nicolae Bălcescu din Municipiul Sighişoara”- faza proiect tehnic și însușirea cuantificării cantitative și valorice, pe cheltuieli eligibile și neeligibile a valorii investiției componentei B din cadrul proiectului;
Având în vedere Hotărârea Consiliului Local Sighișoara nr. 6/20.01.2021 privind aprobarea proiectului și a cheltuielilor legate de proiectul de investiții: „Sala Mihai Eminescu” Sighișoara (restaurare, consolidare, punere în valoare) - componenta A și „Reabilitarea străzii Nicolae Bălcescu din Municipiul Sighișoara” - componenta B, Axa prioritară 13, Prioritatea de Investiții 9b, Obiectiv specific 13.1, Apel de proiecte nr. POR/2018/13/13.1/1/7 REGIUNI;
Având în vedere Hotărârea Consiliului Local Sighișoara nr. 27/28.01.2021 privind însușirea și aprobarea indicatorilor tehnico - economici actualizați pentru obiectivul de investiții: „Sala Mihai Eminescu” Sighișoara (restaurare, consolidare, punere în valoare) - faza D.A.L.I., precum și a indicatorilor tehnico - economici actualizați pentru obiectivul de investiții: „Reabilitarea străzii Nicolae Bălcescu din Municipiul Sighişoara”- faza proiect tehnic și însușirea cuantificării cantitative și valorice, pe cheltuieli eligibile și neeligibile a valorii investiției componentei B din cadrul proiectului;

Având în vedere Hotărârea Consiliului Local Sighișoara nr. 28/28.01.2021 privind aprobarea proiectului și a cheltuielilor legate de proiect: “Sala Mihai Eminescu” Sighișoara (restaurare, consolidare, punere în valoare) - componenta A și „Reabilitarea străzii Nicolae Bălcescu din Municipiul Sighișoara” - componenta B, Axa prioritară 13, Prioritatea de Investiții 9b, Obiectiv specific 13.1, Apel de proiecte nr. POR/2018/13/13.1/1/7 REGIUNI;
Având în vedere prevederile Ordonanței de Urgență a Guvernului nr. 36/2023 privind stabilirea cadrului general pentru închiderea programelor operaționale finanțate în perioada de programare 2014 - 2020;
Având în vedere Instrucțiunea nr. 207/31.10.2023 privind Acțiuni AM/OI de pregătire în vederea închiderii Programului Operațional Regional 2014 - 2020 emisă de Ministerul Investițiilor și Proiectelor Europene;
Văzând adresa cu nr. 41.907/22.11.2023 a Agenției pentru Dezvoltare Regională Centru, înregistrată la Municipiul Sighișoara cu nr. 38.620/23.11.2023, prin care se comunică beneficiarilor condiții și obligații privind etapizarea proiectelor finanțate în cadrul POR 2014 - 2020;

Văzând adresa cu nr. 1.131/05.12.2023 primită de la S.C Media Marketing S.R.L. și înregistrată la Municipiul Sighișoara cu nr. 39.600/05.12.2023, societatea care asigură serviciile de consultanță în management proiect, în baza contractului de prestări servicii nr. 16.967/15.06.2021, prin care raportat la prevederile Instrucțiunii nr. 207/31.10.2023 amintită mai sus se comunică necesitatea transmiterii documentelor necesare etapizării proiectului, până cel mai târziu în data de 06.12.2023;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 39.607/05.12.2023, prin care se propune aprobarea implementării etapei a II-a a proiectului „Sala Mihai Eminescu” Sighișoara (restaurare, consolidare, punere în valoare) - componenta A și „Reabilitarea străzii Nicolae Bălcescu din Municipiul Sighișoara” - componenta B, Cod SMIS 126648, în cadrul Programului Regiunea Centru 2021 – 2027 și a cheltuielilor legate de proiect, în scopul finalizării integrale;
Având în vedere avizele favorabile ale comisiilor de buget și juridică;
În temeiul prevederilor art. 129 alin. (2) lit. ”b”, alin. (4) lit. ”d”, alin. (14), art. 139 alin. (1), alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

  H O T Ă R Ă Ş T E:
Art. 1. Se aprobă implementarea etapei a II-a a proiectului cu titlul: „Sala Mihai Eminescu” Sighișoara (restaurare, consolidare, punere în valoare) - componenta A și „Reabilitarea străzii Nicolae Bălcescu din Municipiul Sighișoara” - componenta B, Cod SMIS 126648, a cheltuielilor legate de proiect, cu modificarea prevederilor Contractului de Finanțare cu nr. 6.879 din 07.05.2021, ca proiect etapizat prin semnarea unui Contract de finanțare pentru etapa II, în cadrul Programului Regional Centru 2021 - 2027 cu termen de finalizare până în data de 31.12.2024 în scopul finalizării integrale a proiectului cu menținerea indicatorilor, rezultatelor și obiectivelor așa cum sunt prevăzute în Cererea de finanțare și Contractul de Finanțare cu nr. 6.879 din 07.05.2021, în conformitate cu prevederile Ordonanței de Urgență a Guvernului nr. 36/2023 privind stabilirea cadrului general pentru închiderea programelor operaționale finanțate în perioada de programare 2014 - 2020 și a instrucțiunii AMPOR nr. 207/31.10.2023.

  
Art. 2.  Se aprobă continuarea implementării activităților proiectului și cheltuielile eligibile și neeligibile necesare pentru finalizarea proiectului în etapa II, în scopul realizării integrale a acestora, a atingerii indicatorilor, rezultatelor și obiectivelor propuse și asigurării funcționalității proiectului până la termenul aprobat în acest sens la nivelul contractului de finanțare prin Programul Regional Centru 2021 - 2027, prin alocarea fondurilor necesare în bugetul de venituri și cheltuieli al Municipilui Sighișoara aprobat de Consiliul Local Sighișoara pe anul bugetar 2024.

 Art. 3. Se vor asigura toate resursele financiare necesare implementării proiectului: „Sala Mihai Eminescu” Sighișoara (restaurare, consolidare, punere în valoare) - componenta A și „Reabilitarea străzii Nicolae Bălcescu din Municipiul Sighișoara” - componenta B, Cod SMIS 126648, în etapa a II-a, în condițiile rambursării/decontării ulterioare a cheltuielilor din Programul Regional Centru 2021-2027, în scopul finalizării integrale.
          Art. 4. Sumele reprezentând cheltuielile de mentenanță, întreținere ale proiectului pe întreaga perioadă de durabilitate a acestuia, se vor suporta de U.A.T. Municipiul Sighișoara.
 Art. 5. Se împuternicește Primarul Municipiului Sighișoara, domnul Sîrbu Ioan - Iulian să semneze toate actele necesare şi contractul de finanţare în numele U.A.T. Municipiul Sighișoara.
 Art. 6. Cu data adoptării prezentei hotărâri, orice alte prevederi contrare își încetează valabilitatea.
          Art. 7. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara,Viceprimarul Municipiului Sighișoara, Direcția Arhitect Șef, Serviciul Monitorizare Servicii de Utilități Publice, Guvernanță Corporativă și Transport Public Local, Biroul Buget, Contabilitate, Salarizare –  Direcția Economică și Serviciul Achiziții, Investiții, Fonduri Europene din cadrul Municipiului Sighișoara și managerul de proiect.
 Art. 8. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 
PREŞEDINTE DE ŞEDINŢĂ,
  

           Tűrk Michaela                     
                                              Contrasemnează pentru legalitate
                                     SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  1 ex. Direcția Arhitect Șef;;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  2 ex. Serviciul Achiziții, Investiții, Fonduri Europene;
  1 ex. Biroul Buget, Contabilitate, Salarizare – Direcția Economică.
10 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 274/06.12.2023

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


